เรื่อง เจ้าหน้าที่สังกัดกทม.ใช้วาจาและกิริยาที่ไม่สุภาพต่อนักท่องเที่ยว
ด้วยวันที่ 20 กรกฎาคม 2566 เวลาประมาณ 10.10 น. ผู้ร้องได้เดินทางไปแถววัดพระแก้ว ขณะที่กำลังจะเดินไปทางท่าพระจันทร์ โดยใช้ถนนข้างวัดพระแก้ว ซึ่งบางบริเวณมีรั้วกั้น บางบริเวณไม่มี ผู้ร้องจึงหาทางเดินเลาะถนนรอบสนามหลวง โดยใช้ทางที่เปิดรั้วอยู่ พอเดินไปประมาณ 400 เมตร จึงเห็นว่า ข้างหน้ากั้นรั้วหมดทุกทาง จึงหาทางออกอื่นหรือทางที่จะทะลุเข้าไปในสนามหลวง ทันใดนั้นมีเจ้าหน้าที่กทม.คนหนึ่ง (ตามภาพประกอบ) ตะโกนมาด้วยน้ำเสียงเกรี้ยวกราด "ไปทางนั้นไม่ได้ เดี๋ยวก็ตกลงไปหรอก แล้วทางที่เดินเข้ามา เค้าไม่ให้เข้า แล้วยังจะเดินเข้ามาอีก เค้าทำต้นไม้กันอยู่ข้างหน้าไม่เห็นหรือไง" ผู้ร้องจึงตอบไปว่า "ทางเค้าเปิดอยู่ เลยเดินเข้ามา ไม่ทราบว่าเค้าไม่ให้เข้า" ซึ่งระหว่างนั้นก็มีคนอื่นเดินเข้ามาเหมือนกัน เจ้าหน้าที่คนดังกล่าวก็ยังต่อว่าต่อว่า "ผิดแล้วไม่รู้จักว่าผิด ยังจะมาเถียงอีก" แล้วทำกิริยาไม่พึงพอใจอย่างมาก ทั้งข้ามรั้วเดินเข้ามาไล่นักท่องเที่ยวอย่างกะสุนัขข้างถนน
จากปัญหาที่เกิดขึ้น กทม.ควรแก้ไขโดย 1.จัดทำป้ายหรือปิดรั้วให้หมด ถ้าบริเวณไหนไม่ให้เข้า ไม่ใช่ให้นักท่องเที่ยว ลองเดินเสี่ยงเอาเอง เหมือนเล่นเขาวงกต 2.ปรับทัศนคติเจ้าหน้าที่ที่มีโอกาสต้องพบปะกับประชาชนหรือนักท่องเที่ยว ให้ใช้วาจาและกิริยาให้สุภาพและเหมาะสมกว่านี้ เพื่อไม่ให้เกิดภาพลักษณะไม่ดีต่อองค์กร
#1555 #bkkrongtook